ru en kk ky ru ru ky ky ru ru ru bg ru ru ru en hbs_cyr ru ky hu ky ru tt ru ky ky ru ky ky ru ky ky ky ky ky ru el ru ru ru ky ru ky ru ru ky ru ky ru ky ru ru tt ru ky ky bg ky ru kk ru ky ky ky ru ky ru ky ky ru ru ru ru ru ky ru ru
"Айат пресс", 09.07.09 - 4-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кыргыз эли кудай буюруса дагы бир саясый тандоонун алдында турат. 23-июль күнү президенттик шайлоо болот. Менин оюм боюнча акыркы төрт жылды эстесек, биз үчүн оңой болгон жок. Ар кандай митингдер, айрыкча 2005-2006-жылдардагы бөөдө-кырсыктар да, өлкөбүздөн алыс өтпөдү. Бирок ошого карабастан мамлекеттин жетишкен ийгиликтери, Курманбек Бакиевдин туура жүргүзгөн саясатынын негизинде жаралды. Акыркы төрт жылдын ичиндеги жылыштар, кайсы чөйрөдө болбосун реалдуу өзгөртүүлөрдүн болуп жатканы бул чындык. Ушундай болуп жаткан өзгөрүүлөргө бардык эл өзү күбө. Айрыкча айыл тургундары. Курманбек Салиевичтин айыл жерлерине көңүл бурганына байланыштуу учурда айылдарда мончо, мектеп, бейтапкана, маданият үйлөрүнүн салынышы, эскилердин калыбына келтирилиши, жолдордун оңолушу, о.э. соңку тарыхыбызда биринчи жолу Камбар Ата-2 ГЭСинин курулуп жатканы бул чоң ийгилик. 2005-жылдан бери мамлекеттик кызматкерлердин мугалим, врачтардын, социалдык коргоо кызматынын, маданият кызматкерлеринин айлык маянасынын жана пенсионерлердин пенсиясынын көбөйүшүнө да күбөбүз. Эсиңиздерде болсо керек, мурунку бийлик кезинде айлыкты эмне түрүндө гана алган эмеспиз. Беш-алты ай кечигип, пенсияларыбыздын кайда экенин билбей жүргөн жылдарыбыз болгон. Айрыкча мектептердин каралбай, баласы окуган ата-энелер акча топтоп гана мектепке ремонт кылышчу. Бала бакчалардын сатылып кетиши, жолдордун каралбай калышы бул бүт өткөн бийликтин кетирген кемчиликтери деп билсе болот. Ошол өткөн бийликтин мындай эл тагдыры үчүн жасаган каймана мамилесинен улам ал бийликке элдин ишеничи кетип калган. Ушулардын бардыгын акырындык менен 2002-жылдан бери буларды артка таштап, биз алдыга жылдык. Бул ийгиликтердин жаралышына учурдагы президентибиздин талапты, ишти туура койгондугу, карапайым эл турмушун терең түшүнгөндүгү, президенттин элибизге көргөн камкордугунун жемиши деп ойлойм. Буга мисал алсак, кече 6-июль күнү болуп өткөн саламаттыкты сактоо системасындагы кызматкерлердин чоң майрам күнүнө президентибиз өзү келип катышып, куттуктоосун айтканы бул да болсо элге болгон камкордугу. Медицина кызматкерлерине айлык маянанын төмөндүгүнө карабай эч жакка кетпей иштеп жаткандары үчүн чоң ыраазычылыгын билдирди. Ошону менен бирге саламаттыкты сактоо кызматкерлеринин айлык акыларын көтөрүлүү жагын, алардын статусун кароону өкмөткө кайрылып, өтүнүп кетти. Саламаттыкты сактоо жана билим берүү системасына көп көңүл бураарын айтты. Себеби денсоолук жаштар тарбиясы биздин негизги коомдогу багыт. Кыргыз элинин өнүгүшү, өсүшү жаштарга байланыштуу, биз жаштарды кандай тарбияласак, денсоолугун карасак, эртеңки мамлекетибиздин келечеги да ошондой болот. Эгер биз Курманбек Салиевич Бакиевди кайрадан шайлап алсак ушул башталган иштердин барын аягына чыгарып Камбар Ата -2 ГЭСин бүтүрүп, Камбар Ата 1 ди баштатып, салынып жаткан обьектилердин бары ишке берилип, элдин турмушу мындан да оңолооруна аябай ишенем. Себеби акыркы эки жылдын ичинде президентибиздин жасаган иштерине биз да, жаңы төртүнчү чакырылышта келген Жогорку Кеңештин депутаттары күбөбүз. О.э. элге билим берүүнү алдыга коюп азыркы экономиканы көтөрүп, завод-фабиркалардын ишке киришин, элге жумуш ордун түзүп, маяналарды мындан да жогору көтөрүп, элдин жашоо-шартын оңдоо президентибиздин негизги максаты болуп жатат. 2005-жылдан бери бюджетибиздин 3 эсеге өсүп, айлыктарыбыздын 3 эсеге өсүшү да чоң жетишкендик.
Ажибай КАЛМАМАТОВ, ЖК депутаты:
Учурдагы президентибиздин кылган иштери боюнча 2005-жыл менен 2008-жылдарды салыштырып көрө турган болсок, 2005-жылдары бизде 18 миллиарддын тегерегинде бюджетибиз бар эле, ал эми быйыл 60 миллиардга жетип олтурат. 2008-жылдагы чыгымдарды 46 миллиард менен жаптык. Мындай караганда жылдан-жылга президентибиздин талыкпаган эмгектеринин негизинде биздин бюджетибиз үч эсеге көбөйүүдө. Ошондой эле курулуш жагын алсак, мурунку 15 жылда эгемендик жылдарда 30 га жакын мектеп курулган болсо, учурда бир жыл ичинде 28-30 га жакын мектеп курулуп бүтүп жатат. Пенсия жаатында чоң өзгөрүштөр бар. Былтыркыга салыштырмалуу пенсиялар 2008-жылы 50 пайызга көтөрүлдү. Мугалимдердин, врачтардын эмгек айлыгы көбөйдү. Камбар-ата ГЭСин алсак 2 миллиард сомдун тегерегинде быйыл күч алат. Буйруса өзүбүзгө "кылымдын курулушу" дегендей акыркы 15 жыл эмес, акыркы союз убагындагы 30 жылдан бери мындай чоң курулуш биздин мамлекетте курула элек эле. Камбар-Ата-2 ГЭСи курулуп бүтсө, элдин электр энергиясына болгон керектөөсү ашып-ташып, тышкы мамлекеттерге электр энергиясын сатканга да шартыбыз болот. Бул чоң маселени да айтып койбосо болбойт. Эл аралык мамилелерге токтолсок 15 жыл мурун жети, сегиз мамлекет, Кыргызстанды араң тааныса, бүгүнкү күндө чоң-чоң державалардын жетекчилери Кыргызстан менен эсептешип турушат. Афганистандын президенти, жакында эле Американын президенти Барак Обамо телефон чалып, өзү кайрылып олтурат. Ошондой эле Россия менен да мамилебиз жакшы. Евросоюздун составында алгылыктуу иш алып барып жатабыз. Евросоюздун, ШОСтун алкагында өз ордубузду таап, өзүбүздүн деңгээлди көрсөтүп белгилүү бир деңгээлге чыгып алдык десем жаңылышпайм. Өлкө президенттигине ат салышып чыккан алты талапкерди барыбыз карап, байкап көрүп жатабыз. Оппозицияда чындыгында топ жара турган оппозиция жок, аны эл жакшы билет. Андыктан учурдагы президентибиз Курманбек Салиевичтен башка Кыргызстанды алдыга сүйрөп кетет деп бизди ишендирген талапкер жок, мен аны көрбөй турам. Ошентсе да бүгүнкү күндө "бул адам президент болот" деп алдын ала айтууга кыйын. Мүмкүн жаштар арасында, Кыргызстанды гүлдөтө ала тургандар бардыр. Кудай буйурса кийинки беш жылдык, он жылдык аралыгында алар да чыксын. Менин тилегим Кыргызстанды алдыга сүйрөп кеткен, алдыңкы көз караштагы жаштар көп болсо жакшы дейм.
Турдукан ЖУМАБЕКОВА, ЖК депутаты:
2005-2009-жылдар аралыгында саясый, экономикалык жашообузга ири өзгөрүүлөр болуп жатканы барыбызга маалым. Соңку үч жылдын ичинде экономикадагы орточо өсүш 6, 2 пайызды түздү. Инфляцияга карабай калктын реалдуу кирешеси 12 пайызга көбөйдү. Мамлекетик бюджеттин киреше бөлүгү 32, 4 миллиард сомду түзүп, жылдын аягында анын саны 60 миллиард сом болду. Жолдорду калыбына келтирүүгө бюджеттен мурункуга салыштырмалуу 8 эсеге көп акча бөлүнгөн. Мектептерди курууга 2008-жылы 895 млн сом акча каралып, анын 98 пайызы иш жүзүндө аткарылган. Курманбек
Салиевич президент катары өлкөбүздүн өнүгүшүнө абдан чоң салым кошууда. Он төрт жыл чечилбеген, чийки болгон маселердин бардыгына жан үрөп экономиканы стабилдүү нукка буруп, миң сөздөн бир иш артык экенин, ак ниет эмгеги аркылуу далилдеди. Бул жогорку деңгээлдеги жасаган иштери менен учурдагы президентибиз эми дагы шайланып кала турган болсо биз келечегибиз кең эл катары башыбызды бийик көтөрүп, жүрөгүбүздөн ишеним артсак болот. Бүгүнкү күндө тамеки заводду, тигүү фабрикалары, Кристалл заводду, кылым курулушу Камбар-Ата-2 ГЭСи, ташты кайра иштетүү, цемент заводдору деги койчу бардык заводордун санын алганда 500дөн ашык кайра өндүрүүчү завод-фабиркалар ишке киргизилген. Мунун өзү эле кандай көрсөткүч. Муну айтканга оңой болгону менен бул иштерди жасоо кыйын. Ушул жасалып жаткан жогорку деңгээлдеги иштерди көрбөй бурмалоо жасасак, бул мыйзамга да, ыйманга да туура келбейт. Чындыкты бурмалабай түз көз карашта болушубуз зарыл. Курманбек Салиевич бийликке келгенден бери чындыгында зор жетишкендиктер, өзгөрүүлөр да болду. Мунун барын жогоруда цифиралар менен белгилеп кеттик. Мындай көрүнүштөрдөн улам элдин дагы бийликке болгон мамилеси өзгөрдү. Жакында региондордо болдум. Ошондо аксакалдар "бул бийлик келгени колубузга акчаны салмактуу алып, пенсияларыбыз уламдан-улам көбөйүп, акыркы алган июндагы акчаларыбыз түш көргөндөй нерсени жаратты"дешсе, мугалимдер " балдар сабакка келгенде үй тапшырмасын сурабастан, "китептин арендасын, ремонтко акча бер" деп суранып калганбыз. Эми мындай дубаначылыктан арылдык" дешти. Балдардын мектепте тамактануусу бул илгерки Разаковдун убагында согуштан кийин мамлекетти оңдоп түздөп, түптөө үчүн элдин бардыгы чарбага иштерине чыгып кеткен учурда, "балдар каралбай ачка калбасын, жок дегенде өзөк жалгап алышсын" деген ниетте балдарга тамак берилген. Бул унутулуп калган, балдар үчүн жакшы жөрөлгөнү Курманбек Салиевич кайрадан жаңыртты. Президент бүт тармактарды унутта калтырбай, камтылбаган тармагы калган жок, бул президентибиздин ар тараптуу экени, ар тараптан маалыматынын кенен экендигинен ушул жетишкендиктерге жетишип олтурабыз. Президентибиз дайым "мен өндүрүшчү болгондуктан , ушул жакка өтө көп маани берем" деп айтканын далилдеп чарбаларды кайрадан түптөп, дыйкандарга трактордон өйдө берди. Мындан сырткары жаңы өндүрүштүк платнуттарды ишке киргизүүгө, экспортко багытталган продукцияларды өндүрүү жагына жана жаңы жумушчу орундарына көп көңүл бурду. Учурда миграция комитеттинде элдин Россияга кетүүсү азайды. Себеби жанагы 500 дөн ашык ишканалардын ишке киргизилгенинин шарапаты болууда. Дөө-шаа мамлекеттер менен тең ата сүйлөшүп калган соң, эл аралык деңгээлибиз мындан да өсөт. Курманбек Салиевич бул шайлоодон дагы президенттикке өтсө биздин эл аралык деңгээлибиз мындан да жогору көтөрүлөт. Ошол эле өнүккөн мамлекеттердин катарына кошулууга беш алты эле кадам калды. Мына ушул кадамга жетүүгө өзгөчө менин эле эмес, президентибиздин ишинин агын актай карасын карадай кабыл алган элдин көзү жетүүдө. Муну көпчүлүк президенттин шайлоочулары, эл айтып жатат. Бирок кыргыздын канына сиңип калганбы буга окшогон жакшы нерселерди көрсө да көрмөксөн болуп көз жумгандар, билсе да билмексен болгондор арабызда бар. Мен айтат элем мындайдан биз баш тартышыбыз керек. Болгонду акты ак, караны кара дешибиз абзел. Биздин бюджет эмне үчүн бүгүнкү күндө ушуга чейин көбөйдү, себеби мурунку бийлик учурунда салыктан түшкөн акча каражаты мамлекеттин казынасына түшпөй башка жактарга кеткен. Мына ошондой нерселер бүгүнкү күндө кайталанбай, мамлекеттин казынасына бурулуп бюджеттибиздин өсүшүнүн бирден-бир себеби ушул. Сотто да реформа кылынып, таза иштебеген соттордун арасынан 5-6 сот бир жылдын ичинде иштен алынды. О.э. башка тармактарда да мындай реформалар жүргүзүлүүдө. Курманбек Салиевичтин ушундай реформасынын аркасында адамдар кайрадан сотторго ишенич артууда. Андыктан президентибизди кайрадан шайлап ала турган болсок мындай ийгиликтүү иштердин аягына чыгып, бүгүнкү күндө жасаган эмгектердин жемишин аз убакытта көрөбүз деп ишенем.
кыргыз тилиндеги гезит "Айат пресс"
email • архив • редакция
Кимиңерден кимиң эр, президент болчу кимиңер?
КЫРГЫЗ ДЕМОКРАТИЯСЫ ДЕМОНТАЖ БОЛУУДА
- Алдыдагы боло турган шайлоодо президенттикке кимди татыктуу деп ойлойсуз?
Зулхабира БЕКЕНОВА, ЖК депутаты:
"Ийгилик- президенттин туура саясатында"
Же кыйшык көлөкөнү түзөткүсү келген доктор
"Арашандан" чоңойгон Атамбаев жеңил баа саясатчыбы?
Алтынбек СУЛАЙМАНОВ, ЖК депутаты:
"Шоктугубуздан чоң өрт чыгарганбыз"
"Көрүнгөн кызды жактырып, "бабник" бойдон жүрөм"
Улуттук госпиталдын неврология бөлүмүнүн башчысы:
"КМШда инсульт боюнча Кыргызстан биринчи орунда
Өмүрдүн гүлүн өлүмдүн сүрү сестентет!
Күрөшкө катышып, бильярд, теннис ойногон ырчы